Inchenjero Chuaresas
Inchenjero Chuaresas (isp. Ingeniero Juárez; Ingeniero Guillermo N. Juárez) – miestas Argentinoje, Formosos provincijos šiaurės vakaruose, 450 km nuo Formosos, prie kelio ir geležinkelio Formosa– Salta. Matakoso departamento centras. 12 tūkst. gyventojų; didelė dalis – indėnai. Naftos gavyba. Miškininkystė. Į pietus nuo miesto yra Formosos gamtos rezervatas.